CELEX: 62008TN0359
Language: lt
Date: 2008-09-03 00:00:00
Title: Byla T-359/08 2008 m. rugsėjo 3 d. pareikštas ieškinys byloje Ispanija prieš Komisiją

25.10.2008   
            
            
               LT
            
            
               Europos Sąjungos oficialusis leidinys
            
            
               C 272/45
            
         2008 m. rugsėjo 3 d. pareikštas ieškinys byloje Ispanija prieš Komisiją
   
   (Byla T-359/08)
   (2008/C 272/89)
   Proceso kalba: ispanų
   Šalys
   
      Ieškovė: Ispanijos Karalystė, atstovaujama J. Rodríguez Cárcamo
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Netaikyti Finansinių koregavimų, viešųjų pirkimų taisyklių pažeidimo atveju taikomų struktūrinių fondų ir Sanglaudos fondo bendrai finansuojamoms operacijoms, nustatymo gairių (2007 m. lapkričio 29 d. galutinė redakcija, FKK 07/0037/03-ES).
            
         
               —
            
            
               Panaikinti 2008 m. birželio 25 d. Europos Bendrijų Komisijos sprendimą C (2008) 3243, kuriuo sumažinama Sanglaudos fondo parama projektų grupei Nr. 2001.ES.16.C.P.E.045 („Gestión de resíduos en Galicia-2001“) (Grupo II) ir
            
         
               —
            
            
               Priteisti iš Europos Bendrijų Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ši byla susijusi su keturiomis projektų, susijusių su Galicijos kietųjų atliekų tvarkymo planu, grupėmis. Iš pradžių numatyta Bendrijos parama visai projektų grupei siekė 80 procentų subsidijuojamų viešųjų sąnaudų.
   2006 m. balandžio mėnesį ieškovei atsiųstame laiške Komisija nurodė, kad dėl pirmiau surengto audito metu nustatytų trūkumų taikys koregavimą. Šio dokumento išvadose buvo minimas pasiūlymas taikyti finansinį koregavimą. Jų pirmasis, susijęs su ginčijamame sprendime minimu pažeidimu, išplaukia iš kai kurių sutarčių vertinimo kriterijų skirtumo. Dėl šių priežasčių siūlomas koregavimas buvo 59 652,48 EUR.
   2007 m. pabaigoje įsigalioję naujos „Finansinių koregavimų, viešųjų pirkimų taisyklių pažeidimo atveju taikomų struktūrinių fondų ir Sanglaudos fondo bendrai finansuojamoms operacijoms, nustatymo gairės“ sugriežtina galiausiai nustatytus finansinius koregavimus, nes pagal jame nurodytus kriterijus koregavimai turi būti didesni, nei išplaukia iš iki to laiko galiojusių Gairių.
   Grįsdama savo reikalavimus ieškovė, pirmiausia ir pagal EB sutarties 241 straipsnį, remiasi minėtų 2007 m. Gairių neteisėtumu, nes jos prieštarauja 1994 m. gegužės 16 d. Tarybos reglamento (EB) Nr. 1164/94 įsteigiančio Sanglaudos fondą 7 straipsnio 1 daliai ir 2002 m. liepos 29 d. Komisijos reglamento (EB) Nr. 1386/2002, nustatančio išsamias Tarybos reglamento (EB) Nr. 1164/94 įgyvendinimo taisykles, 17 straipsniui tiek, kiek, pirma, atsisakoma reglamentuoti tikslius finansinius koregavimus, t. y. tuos, kurie atitinka realiai fondo nepagrįstai patirtas išlaidas ir, antra, reglamentuodamos šiuos koregavimus kaip pagrindą nurodo konkurso dydžius, o ne patvirtintas išlaidas ar, jų nesant, sutarties kainą.
   2007 m. gairės taip pat pažeidžia:
   
               —
            
            
               bendrą skaidrumo principą, įtvirtintą EB sutarties 255 straipsnyje ir Reglamente Nr. 1049/2001 dėl galimybės visuomenei susipažinti su institucijų dokumentais, nes jos nebuvo tinkamai skelbtos dėl savo formos ir riboto prieinamumo;
            
         
               —
            
            
               bendrą teisinio saugumo principą dėl savo galiojimo atgal, nes jos taikomos projektams, kuriems buvo pritarta nuo 2000 m. ir
            
         
               —
            
            
               pareigą motyvuoti.
            
         Kalbant apie 2008 m. birželio 25 d. sprendimą, ieškovė teigia, kad jis ne vien grindžiamas neteisėta norma, bet ir pažeidžia minėto Reglamento Nr. 1164/94 7 straipsnio 1 dalį ir minėto Reglamento Nr. 1386/2002 17 straipsnį tiek, kiek koregavimo skaičiavimo pagrindu laikomas konkurso biudžetas, o ne patirtos išlaidos ar, jų nesant, pati sutartis.